Nóta ginearálta: Comhlíontar leis an tábla seo Airteagal 5(1)(b), Airteagal 6(3)(a), (b) agus (c) de Rialachán 2017/1004 agus Caibidil I agus II pointe den Iarscríbhinn a ghabhann le Cinneadh Tarmligthe an chláir ilbhliantúil AE. Tá sé beartaithe leis an tábla seo sonrú a dhéanamh ar cé na suirbhéanna taighde ar muir atá leagtha amach i dTábla 2 den Iarscríbhinn a ghabhann le Cinneadh Cur Chun Feidhme an chláir ilbhliantúil AE agus cé na suirbhéanna breise a chuirfidh an Ballstát i gcrích.

Ainm réimse Tuairisc

BS Úsáid cód ISO 3166-1 alpha-3 e.g. “DEU”. Féach “MS” [BS] ar an “MasterCodeList”.

Bliain cur chun feidhme Léirigh na blianta a chuirfear an ghníomhaíocht chun feidhme. Cuir isteach ró amháin in aghaidh na bliana cur chun feidhme agus cuir isteach na blianta ar fad i dtréimhse an phlean oibre.

Réigiún Féach “Regions” [Réigiúin] ar an MasterCodeList. Má thagraítear leis an bhfaisnéis do na réigiúin uile, cuir isteach an cód “all regions” [gach réigiún].

RFMO/RFO/IO (ERBI/RFO/IO) Cuir isteach acrainm na heagraíochta réigiúnaí bainistithe iascaigh (ERBI), na heagraíochta réigiúnaí iascaigh (RFO) nó na n-eagraíochtaí idirnáisiúnta (IO) a bhainistíonn an speiceas/an stoc nó a thugann comhairle maidir leis an speiceas/an stoc. Féach “RFMO/RFO/IO” ar an MasterCodeList. Mura bhfuil RFMO, RFO nó IO infheidhme, úsáid “NA” (ní bhaineann le hábhar).

Ainm an tsuirbhé taighde Cuir isteach ainm an tsuirbhé taighde ar muir. I gcás suirbhéanna sainordaitheacha, úsáidtear an t-ainm atá i dTábla 1 den Iarscríbhinn a ghabhann le Cinneadh Cur Chun Feidhme an chláir ilbhliantúil AE. Féach an colún “Description” [Tuairisc] in “Mandatory survey at sea” [Suirbhé sainordaitheach ar muir] ar an MasterCodeList. Liostaigh, ar a laghad: • na suirbhéanna ina bhfuil do Bhallstát rannpháirteach, cibé acu ar bhonn airgeadais, ar bhonn teicniúil, trí iarracht nó mar theaglaim díobh sin; • suirbhéanna sainordaitheacha aonspeicis i gcás inar mó an sciar TACanna atá ag do Bhallstát (nó sciar de theagmhais tabhairt i dtír iomlán an Aontais) ná 0 % ach faoi bhun na tairsí (bunaithe ar Thábla 2.1 den phlean oibre náisiúnta); • suirbhéanna ilspeicis agus suirbhéanna ar éiceachórais inar socraíodh tairseacha ar leibhéal réigiúnach le haghaidh na réigiún ábhartha. Féadfaidh tú suirbhéanna taighde neamhshainordaitheacha a liostú. Léirigh ainmneacha na suirbhéanna sin i gcomhréir le hainmneacha an tsuirbhé náisiúnta.

Acrainm an tsuirbhé taighde Cuir isteach acrainm an tsuirbhé taighde ar muir. I gcás suirbhéanna sainordaitheacha, úsáidtear an t-acrainm atá i dTábla 1 den iarscríbhinn a ghabhann le Cinneadh Cur Chun Feidhme an AE. Féach “Mandatory survey at sea” [Suirbhé sainordaitheach ar muir] ar an MasterCodeList. Na hacrainmneacha suirbhé a úsáidtear sa tábla seo, ba cheart go mbeidís comhsheasmhach leis an bhfaisnéis sa cholún “Aitheantóir scéime samplála” i dTábla 2.2.

Suirbhé taighde sainordaitheach Cuir isteach “Y” (áirítear) más rud é go n-áirítear an suirbhé taighde ar muir i dTábla 1 den Iarscríbhinn a ghabhann le Cinneadh Cur Chun Feidhme an chláir ilbhliantúil; seachas sin, cuir isteach “N” (ní áirítear).

Rialacha tairsí a úsáidtear Léirigh cé na rialacha tairsí is infheidhme, más ann dóibh, maidir le do Bhallstát gan rannchuidiú leis an suirbhé. Féach “Threshold rules used” [Rialacha tairsí a úsáidtear] ar an MasterCodeList. Maidir le suirbhéanna sainordaitheacha, cuir isteach ceann de na roghanna seo a leanas: • “None” [níl aon cheann] ní mór do do Bhallstát cur leis an suirbhé trí bhíthin aon mhodh, rud a shonraítear a thuilleadh sa cholún “Type of MS participation” [Cineál rannpháirtíochta an Bhallstáit] i dTábla 2.6; • “Implementing decision rule” [riail cur chun feidhme]: níl aon oibleagáid ar do Bhallstát rannchuidiú leis an suirbhé faoi na rialacha a leagtar síos i gCinneadh Cur Chun Feidhme an chláir ilbhliantúil AE; • “Regionally agreed rule” [riail a comhaontaíodh go réigiúnach]: níl aon oibleagáid ar do Bhallstát rannchuidiú leis an suirbhé faoi na rialacha a leagtar síos i gcomhaontú réigiúnach. Sa chás sin, léirigh an comhaontú ábhartha i dtrácht 4 de Bhosca Téacs 2.6. Maidir le suirbhéanna neamhshainordaitheacha, cuir isteach “None” [Níl aon cheann].

Ainm an phlean oibre réigiúnaigh Tabhair ainm an phlean oibre réigiúnaigh atá i bhfeidhm más ann dó. Úsáid acrainm más ann do cheann. Cuir isteach “N” (níl aon cheann) mura bhfuil aon phlean oibre réigiúnach i bhfeidhm.

Comhaontú maidir le comhroinnt costas a shínigh an Ballstát Cuir isteach “Y” (shínigh) más rud é gur shínigh do Bhallstát comhaontú maidir le comhroinnt costas; murar shínigh, cuir isteach “N” (níor shínigh). Más rud é go bhfuil feidhm le comhaontú comhroinnt costas, déan tagairt don chomhaontú i dTábla 1.3.

Cineál rannpháirtíochta an Bhallstáit Léirigh an cineál rannpháirtíochta a luaitear in “Type of MS participation” [Cineál rannpháirtíochta an Bhallstáit] ar an MasterCodeList. Líon isteach an colún seo le haghaidh gach suirbhé taighde ar muir a dhéanann do Bhallstát, beag beann ar aon chomhaontú ar an leibhéal réigiúnach. Baineann “Type of MS participation” [Cineál rannpháirtíochta an Bhallstáit] i suirbhé ar leith leis an suirbhé foriomlán le haghaidh na mBallstát uile ní hamháin na limistéir a chumhdaíonn do Bhallstát. • Tacaíocht airgeadais amháin atá i gceist le “Financial” [Airgeadas] (tacaíocht a shocraítear trí chomhaontú maidir le comhroinnt costas den chuid is mó); • Áirítear le “Technical” [Teicniúil] longa nó ardáin eile, soláthar ábhar, tacaíocht le samplaí iarphróiseála (e.g. obair saotharlainne) (rudaí a shocraítear trí chomhaontú maidir le comhroinnt costas nó trí phlean oibre réigiúnach den chuid is mó); • Áirítear le “Personnel” [Pearsanra] ranníocaíochtaí ó na daoine ar bord (ranníocaíochtaí a shocraítear den chuid is mó trí chomhaontú maidir le comhroinnt costas nó trí phlean oibre réigiúnach); • Áirítear le “Combination” [Meascán] meascán de na gnéithe thuasluaite agus/nó suirbhéanna a chomhordaítear go hidirnáisiúnta ina ndéanann na Ballstáit aonair a gcuid féin díobh; • Úsáidtear “NA” (ní bhaineann le hábhar) i gcás nach nglacann aon Bhallstát eile páirt sa suirbhé agus i gcás nach n-úsáideann aon Bhallstát eile an t-acrainm suirbhé céanna. I gcás cineálacha eile rannpháirtíochta seachas “Airgeadas”, tabhair tuairisc níos mionsonraithe ar an gcineál rannpháirtíochta, agus/nó ar a cúlra faoi cheist 4 i mBosca Téacs 2.6.

Limistéir faoi chumhdach Léirigh na limistéir ar beartaíodh iad a chumhdach. Maidir le suirbhéanna sainordaitheacha, is éard a bheidh sa limistéar cuid den limistéar nó, más infheidhme, an limistéar iomlán a léirítear i dTábla 1 den Iarscríbhinn a ghabhann le Cinneadh Cur Chun Feidhme an chláir ilbhliantúil AE.

Tréimhse (mí) Luaigh an tréimhse ama (míonna féilire in uimhreacha agus camóga eatarthu) a bheidh le cumhdach ag do Bhallstát.

Minicíocht Léirigh minicíocht an tsuirbhé. Féach “Frequency” [Minicíocht] ar an MasterCodeList. Má chuireann tú isteach “Unknown” [Anaithnid] nó “Other” [Eile], tabhair míniú air sin sa cholún “WP comments” [Barúlacha PO].

Grúpa pleanála idirnáisiúnta ábhartha Cuir isteach acrainm an ghrúpa idirnáisiúnta ábhartha atá i gceannas ar an suirbhé taighde ar muir a phleanáil agus ar a RFMO/RFO/IO comhfhreagrach (e.g. IBTSWG-ICES nó GCFM). Féach “RFMO/RFO/IO” ar an MasterCodeList. Úsáid acrainm an ghrúpa pleanála i gcomhréir leis an gcoinbhinsiún ainmniúcháin laistigh den RFMO/RFO/IO. Mura bhfuil grúpa pleanála, RFMO, RFO ná EI freagrach as pleanáil an tsuirbhé, cuir isteach “NA” (ní bhaineann le hábhar). Má tá leathanach gréasáin ar fáil ar a bhfuil tuilleadh faisnéise faoi ghrúpa pleanála an tsuirbhé, tabhair nasc chuige.

Na laethanta ar muir a beartaíodh Cuir isteach an líon laethanta ar muir a beartaíodh leis an suirbhé taighde a dhéanamh. Más rud é go bhfuil an suirbhé faoi réir comhaontú maidir le comhroinnt costas agus mura n-áirítear am loinge i rannpháirtíocht do Bhallstáit (“Type of MS participation” [Cineál rannpháirtíochta an Bhallstáit]), déan tagairt do phlean oibre náisiúnta an Bhallstáit a bhfuil an suirbhé á phleanáil agus á sheoladh aige.

Cineál gníomhaíochtaí samplála Léirigh an cineál príomhghníomhaíochtaí samplála. Comhaontaítear príomhghníomhaíochtaí samplála sa ghrúpa ábhartha atá i gceannas ar phleanáil an tsuirbhé. Féadfaidh tú gníomhaíochtaí samplála breise a chinn do Bhallstát a lua chomh maith. Úsáid líne ar leith do gach cineál gníomhaíochta samplála i suirbhé, líne ar a luaitear an fhaisnéis ó na colúin roimhe seo an athuair. Úsáid na catagóirí seo a leanas: tarluithe tráil, hidreagrafaíocht, tarluithe planctóin, próifílí fuaimiúla, tarluithe bruscair, samplaí inveirteabracha beantacha, faireachán ar ghrinneall na farraige, etc. Más rud é go bhfuil an suirbhé faoi réir comhaontú maidir le comhroinnt costas agus mura n-áirítear am loinge i rannpháirtíocht do Bhallstáit (“Type of MS participation” [Cineál rannpháirtíochta an Bhallstáit]), déan tagairt do phlean oibre náisiúnta an Bhallstáit a bhfuil an suirbhé á phleanáil agus á sheoladh aige.

An líon gníomhaíochtaí samplála a beartaíodh Léirigh an líon gníomhaíochtaí samplála a beartaíodh. Má tá an suirbhé faoi réir comhaontú maidir le comhroinnt costas agus mura n-áirítear am loinge i rannpháirtíocht do Bhallstáit (“Type of MS participation” [Cineál rannpháirtíochta an Bhallstáit]), tagair do phlean oibre náisiúnta an Bhallstáit a bhfuil an suirbhé á phleanáil agus á sheoladh aige.

Bunachar sonraí do shuirbhéanna taighde Cuir isteach ainm an bhunachair sonraí ina stóráiltear na sonraí a bailíodh, bíodh sin náisiúnta nó idirnáisiúnta. Má tá sé ar fáil, cuir an nasc chuig an mbunachar sonraí leis. Murab ann do bhunachar sonraí, cuir isteach “None” [Níl aon cheann]. Más rud é go stóráiltear na sonraí i mbunachair sonraí náisiúnta agus idirnáisiúnta, ná cuir isteach ach an bunachar sonraí idirnáisiúnta. Tabhair do d’aire: tá feidhm ag an gcolún seo maidir le bunachar sonraí a bheith ann chun na sonraí a stóráil.

Nasc chuig an lámhleabhar suirbhé Léirigh cá bhfuil lámhleabhar an tsuirbhé taighde le fáil. I gcás suirbhéanna sainordaitheacha agus suirbhéanna comhordaithe idirnáisiúnta, tabhair nasc chuig an lámhleabhar idirnáisiúnta, fiú i gcás go bhfuil lámhleabhar náisiúnta i bhfeidhm freisin. I gcás suirbhéanna neamhshainordaitheacha, is roghnach é an nasc chuig an lámhleabhar náisiúnta (idirnáisiúnta). Mura bhfuil aon nasc ar fáil, cuir isteach “No link available” [Níl nasc ar fáil]. Mura bhfuil aon lámhleabhar ar fáil, cuir isteach “No manual available” [Níl an lámhleabhar ar fáil].

Barúlacha PO Aon bharúil bhreise

I gcás rannpháirtíocht airgeadais, an ndearnadh an íocaíocht? I gcás rannpháirtíocht airgeadais i suirbhé taighde mar chuid de chomhaontú comhroinnt costas, léirigh le “Y” (rinneadh) nó le “N” (ní dhearnadh) cé acu a rinneadh nó nach ndearnadh an íocaíocht. Mura bhfuil aon chomhaontú maidir le comhroinnt costas i bhfeidhm, cuir isteach “NA” (ní bhaineann le hábhar).

Laethanta ar muir a rinneadh Cuir isteach an líon laethanta ar muir a rinneadh le linn an tsuirbhé taighde. Más rud é go bhfuil an suirbhé faoi réir comhaontú maidir le comhroinnt costas agus mura n-áirítear am loinge i rannpháirtíocht do Bhallstáit (“Type of MS participation” [Cineál rannpháirtíochta an Bhallstáit]), féach tuarascáil bhliantúil an Bhallstáit a dhéanann an suirbhé.

An líon gníomhaíochtaí samplála a rinneadh Luaigh an líon spriocaonad sa cholún “Number of sampling activities planned” [An líon gníomhaíochtaí samplála a beartaíodh] a rinneadh le linn an tsuirbhé. Más rud é go bhfuil an suirbhé faoi réir comhaontú maidir le comhroinnt costas agus mura n-áirítear am loinge i rannpháirtíocht do Bhallstáit (“Type of MS participation” [Cineál rannpháirtíochta an Bhallstáit]), féach tuarascáil bhliantúil an Bhallstáit a dhéanann an suirbhé.

Sonraí eile a chur isteach Cuir isteach “Y” (cuirtear) i gcás ina gcuirtear na sonraí loma faoi bhráid comhlachtaí eolaíocha eile seachas an bunachar sonraí ábhartha, agus “N” (ní chuirtear) i gcás nach gcuirtear.

An ndearnadh an tsampláil laistigh de na tréimhsí a beartaíodh? Cuir isteach “Y” (rinneadh) más rud é go ndearnadh an suirbhé taighde laistigh den tréimhse oifigiúil suirbhé, agus “N” (ní dhearnadh) mura ndearnadh. Más rud é go bhfuil an suirbhé faoi réir comhaontú maidir le comhroinnt costas agus mura n-áirítear am loinge i rannpháirtíocht do Bhallstáit (“Type of MS participation” [Cineál rannpháirtíochta an Bhallstáit]), féach tuarascáil bhliantúil an Bhallstáit a dhéanann an suirbhé.

An ndearnadh an tsampláil laistigh de na limistéir a beartaíodh? Cuir isteach “Y” (rinneadh) más rud é go ndearnadh an suirbhé taighde laistigh den limistéar suirbhé oifigiúil, agus “N” (ní dhearnadh) mura ndearnadh. Má tá an suirbhé faoi réir comhaontú maidir le comhroinnt costas agus mura n-áirítear am loinge i rannpháirtíocht do Bhallstáit (“Type of MS participation” [Cineál rannpháirtíochta an Bhallstáit]), féach tuarascáil bhliantúil an Bhallstáit a dhéanann an suirbhé.

Léiriú má tá gá le barúlacha AR maidir leis an líon samplaí a fuarthas Comhlánaítear an colún seo go huathoibríoch má tá an neamhréiteach idir an líon samplaí a beartaíodh agus an líon samplaí a fuarthas níos lú ná 90 % nó níos mó ná 150 %. Marcáiltear luachanna lasmuigh den raon sin le “x” agus iarrtar ar an mBallstát barúil a sholáthar sa cholún “AR comments” [barúlacha TB]. Féadfaidh tú an colún “AR comments” [barúlacha TB] a chomhlánú gan an tásc freisin.

Léiriú má tá gá le barúlacha TB maidir le cumhdach ama agus spáis Comhlánaítear an colún seo go huathoibríoch mura gcomhlíontar an cumhdach spáis nó an cumhdach ama. Más rud é go dtuairiscítear “N” i gceann amháin de na colúin, marcáiltear le “x” é agus iarrtar ar an mBallstát barúil a chur sa cholún “AR comments” [barúlacha TB]. Féadfaidh tú an colún “AR comments”[barúlacha TB] a chomhlánú gan an tásc freisin.